CELEX: 32021D0592
Language: hu
Date: 2021-04-07 00:00:00
Title: A Tanács (EU) 2021/592 határozata (2021. április 7.) a klórpirifosznak a környezetben tartósan megmaradó szerves szennyező anyagokról szóló Stockholmi Egyezmény A. mellékletébe való felvételére vonatkozó javaslatnak az Európai Unió nevében történő benyújtásáról

2021.4.13.   
               
               
                  HU
               
               
                  Az Európai Unió Hivatalos Lapja
               
               
                  L 125/52
               
            
         A TANÁCS (EU) 2021/592 HATÁROZATA
         (2021. április 7.)
         a klórpirifosznak a környezetben tartósan megmaradó szerves szennyező anyagokról szóló Stockholmi Egyezmény A. mellékletébe való felvételére vonatkozó javaslatnak az Európai Unió nevében történő benyújtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Közösség 2004. október 14-én a 2006/507/EK tanácsi határozat (1) útján jóváhagyta a környezetben tartósan megmaradó szerves szennyező anyagokról szóló Stockholmi Egyezményt (a továbbiakban: az egyezmény).
                  
               
                     (2)
                  
                  
                     Az egyezmény részes feleként az Unió javaslatokat terjeszthet elő az egyezmény mellékleteinek módosítására. Az egyezmény A. melléklete felsorolja a kiküszöbölendő vegyi anyagokat.
                  
               
                     (3)
                  
                  
                     A rendelkezésre álló tudományos információk és felülvizsgálati jelentések szerint, valamint kellően figyelembe véve az egyezmény D. mellékletében meghatározott kijelölési kritériumokat, a klórpirifosz egy környezetben tartósan megmaradó szerves szennyező anyag tulajdonságait mutatja.
                  
               
                     (4)
                  
                  
                     A klórpirifosz nem került jóváhagyásra hatóanyagként az 1107/2009/EK európai parlamenti és tanácsi rendelet (2) értelmében, és ezért az Unióban nem megengedett azt forgalomba hozni vagy növényvédő szerekben felhasználni. A klórpirifosz nem került jóváhagyásra hatóanyagként az 528/2012/EU európai parlamenti és tanácsi rendelet (3) értelmében sem, és ezért az Unióban nem megengedett azt forgalomba hozni vagy biocid termékekben felhasználni. Ezenfelül a klórpirifosz nem került regisztrálásra bármely egyéb felhasználásra az 1907/2006/EK európai parlamenti és tanácsi rendelettel (4) összhangban, és következésképpen nem megengedett azt az Unióban ilyen egyéb felhasználásra gyártani, illetve forgalomba hozni gyártónként, illetve importőrönként évi 1 tonna vagy nagyobb mennyiségben.
                  
               
                     (5)
                  
                  
                     Bár a klórpirifosz az Unióban kivezetésre került, úgy tűnik, hogy azt az Unión kívül továbbra is használják peszticidként, és szétszórják a környezetben. A klórpirifosz nagy hatótávolságú környezeti terjedésére vonatkozó potenciál miatt a nemzeti vagy uniós szinten hozott intézkedések nem elegendőek a környezet és az emberi egészség magas szintű védelmének megőrzéséhez. Átfogóbb nemzetközi fellépésre van ezért szükség.
                  
               
                     (6)
                  
                  
                     Az Uniónak ezért javaslatot kell benyújtania az egyezmény Titkárságának a klórpirifosznak az egyezmény A. mellékletébe való felvételére vonatkozóan,
                  
               ELFOGADTA EZT A HATÁROZATOT:
         
            1. cikk
            Az Unió javaslatot nyújt be a klórpirifosznak (CAS-szám: 2921-88-2, EK-szám 220-864-4) a környezetben tartósan megmaradó szerves szennyező anyagokról szóló Stockholmi Egyezmény A. mellékletébe való felvételére vonatkozóan.
            A Bizottság az Unió nevében továbbítja az egyezmény Titkárságának az első albekezdésben említett javaslatot, az egyezmény D. mellékletében előírt valamennyi információval együtt.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. április 7-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács 2006/507/EK határozata (2004. október 14.) a környezetben tartósan megmaradó szerves szennyező anyagokról szóló Stockholmi Egyezménynek az Európai Közösség részéről való megkötéséről (HL L 209., 2006.7.31., 1. o.).
         
            (2)  Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).
         
            (3)  Az Európai Parlament és a Tanács 528/2012/EU rendelete (2012. május 22.) a biocid termékek forgalmazásáról és felhasználásáról (HL L 167., 2012.6.27., 1. o.).
         
            (4)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).